钦定古今图书集成/理学汇编/学行典/第077卷 > 诗经 > 《巷伯》
## 钦定古今图书集成/理学汇编/学行典/第077卷 > 诗经 > 《巷伯》

缉缉翩翩，谋欲谮人。《慎尔》言也，谓尔不信。

〈朱注〉“缉缉”，口舌声。“翩翩”，往来貌。谮人者自以为得计矣，然不慎尔言，听者有时而悟，且将以尔为不信矣。

捷捷幡幡，谋欲谮言。岂不尔受，既其女迁。

〈朱注〉“捷捷”，儇利貌。“幡幡”，反复貌。〈大全〉华谷严氏曰：“汝能谮人，人亦能谮汝，其祸将迁及汝矣。”〈集解〉江充之谮太子，其始也虽足以投其志；其终也身亦受其祸，所谓《既其女迁》是也。